અમેરિકાએ ભારત સહિત આઠ દેશોને ઇરાન પાસેથી ક્રૂડની ખરીદી પર ખાસ રાહતની જાહેરાત કરી છે. સોમવારે અમેરિકાના વિદેશ મંત્રી માઇક પોમ્પિયોએ જાહેરાત કરતા જણાવ્યું કે ભારત, ચીન, ગ્રીસ, ઇટલી, તાઇવાન, જાપાન, તુર્કી અને દક્ષિણ કોરિયાને ઇરાન પાસેથી ક્રૂડની ખરીદી પર ખાસ રાહત આપવામાં આવે છે. પરંતુ આ રાહત વિશિષ્ટ પરિસ્થિતિઓને આધીન હોવાથી તેની સમય મયાર્દા રહેશે. માઇક પોમ્પિઓએ પોતાની જાહેરાતમાં કોઇ પણ ચોક્કસ સમય મર્યાદાનો ઉલ્લેખ નથી કર્યો, ઈરાન પાસેથી ક્રૂડ ખરીદવા માટે અમેરિકાએ મંજૂરી આપેલા તમામ દેશો સામે શરતો રાખી છે જે અંતર્ગત સમયાંતરે આ દેશોએ ઈરાનની ક્રૂડ આયાતમાં ફરજિયાત ઘટાડો કરવો પડશે.